Rețeaua hidrografică a României are dispunere radiară, datorită poziției centrale a Munților Carpați. Lungimea totală a râurilor este de circa 115 000 km, cele mai lungi râuri fiind: Mureș, Prut, Olt ș.a.

În funcție de direcția de curgere și de dispunerea lor în raport cu prin cipalii colectori, râurile se grupează în şase grupe hidrografice.

Grupa de nord-vest are ca principal colector râul Tisa, care formează granița cu Ucraina pe aproximativ 60 km. Cuprinde râurile Vişeu și Iza, care se varsă în Tisa pe teritoriul României.

Grupa de vest cuprinde râuri care se varsă în Tisa pe teritoriul Ungariei, mai importante fiind: Someşul – se formează prin unirea Someșului Mare cu Someșul Mic, Barcăul, Crişul Repede, Crişul Negru, Crişul Alb, Mureşul (cel mai lung) și Bega.

Grupa de sud-vest este formată de râurile din Banat (Timiş, Caraş, Nera și Cerna), colectate de Dunăre.

(Adaptat după Manualul de Geografie, clasa a VIII-a, Ioan Mărculeț, Manuela Popescu, Marius Lungu, Cătălina Mărculeț)